asbestsement
Store norske leksikon,Teknologi og industri,Bygg og anlegg,Byggematerialer
Asbestsement er et bygningsmateriale fremstilt av asbestfibre, sement og vann. På grunn av kreftfare ved innånding av asbeststøv produseres og brukes ikke materialet i Norge lenger.
Fremstilling Etter blanding av ingrediensene formes massen til ønsket fasong, for eksempel til plane plater, bølgeplater eller rør. Når sementen er herdet, får man et materiale med gode styrkeegenskaper som er bestandig mot vær og korrosjon. Bruk I Norge ble materialet best kjent under handelsnavnet eternitt. På grunn kreftfaren ved innånding av asbeststøv produseres og brukes ikke materialet i Norge lenger. Det finnes lignende materialer hvor asbestfibrene er erstattet med andre fibertyper. Les mer i Store norske leksikon asbest asbestsanering eternitt Eksterne lenker Arbeidstilsynet: temaside om asbest